എം.എ. യൂസുഫലിക്ക് ഇന്തോനേഷ്യയുടെ ഉന്നത ബഹുമതി അബൂദബി: ലുലു ഗ്രൂപ് ചെയര്മാന് എം.എ. യൂസുഫലിക്ക് ഇന്തോനേഷ്യയിലെ ഉന്നത ബഹുമതികളിലൊന്നായ പ്രിമ ദുത്ത പുരസ്കാരം. ഇന്തോനേഷ്യയുടെ വാണിജ്യ വ്യവസായ മേഖലക്ക് നല്കിയ സംഭാവനകള് പരിഗണിച്ചാണ് പുരസ്കാരം. അബൂദബി എമിറേറ്റ്സ് പാലസില് നടന്ന ചടങ്ങില് ഇേന്താനേഷ്യന് പ്രസിഡന്റ് ജോകോ വിദോദോ ഉന്നത ബഹുമതി യൂസുഫലിക്ക് കൈമാറി. ഇന്തോനേഷ്യന് വ്യാപാര മന്ത്രി മുഹമ്മദ് ലുത്ഫി, ഇേന്താനേഷ്യയിലെ യു.എ.ഇ സ്ഥാനപതി അബ്ദുല്ല അല് ദാഹിരി, യു.എ.ഇയിലെ ഇന്തോനേഷ്യന് സ്ഥാനപതി ഹുസൈന് ബാഗിസ് തുടങ്ങിയവര് സന്നിഹിതരായി.ഇന്തോനേഷ്യയില്നിന്നുള്ള ഭക്ഷ്യ ഭക്ഷ്യേതര ഉല്പന്നങ്ങള് കൂടുതല് കയറ്റുമതി ചെയ്യുകയും അത് രാജ്യത്തിെന്റ സാമ്ബത്തിക മേഖലക്ക് കൂടുതല് ഉണര്വ് പകരുകയും പൗരന്മാര്ക്ക് കൂടുതല് തൊഴില് അവസരങ്ങള് ലഭ്യമാക്കുകയും ചെയ്തതിനാണ് ആദരം. ഇന്തോനേഷ്യയുടെ ഉന്നത ബഹുമതി ലഭിച്ചതില് സന്തോഷവും അഭിമാനവുമുണ്ടെന്നും നന്ദി രേഖപ്പെടുത്തുന്നുവെന്നും യൂസഫലി പറഞ്ഞു. നിലവിലുള്ള അഞ്ച് ഹൈപ്പര്മാര്ക്കറ്റുകള് കൂടാതെ അബൂദബി സര്ക്കാര് ഉടമസ്ഥതയിലുള്ള എ.ഡി.ക്യുവുമായി ചേര്ന്ന് വിനോദസഞ്ചാര കേന്ദ്രമായ ബാലി ഉള്പ്പെടെ 30 ഹൈപ്പര്മാര്ക്കറ്റുകള് കൂടി തുടങ്ങാനും ഇകോമേഴ്സില് കൂടുതല് ശ്രദ്ധ കേന്ദ്രീകരിക്കാനും ധാരണയായി. ഇന്തോനേഷ്യയില് 3000 കോടി 500 മില്യണ് ഡോളര് രൂപയാണ് ലുലുവിെന്റ നിക്ഷേപം.